**Mini****stru kabineta noteikumu projekta "Grozījumi Ministru kabineta 2010.gada 19.oktobra noteikumos Nr.987 "Noteikumi par darbības programmas "Uzņēmējdarbība un inovācijas" papildinājuma 2.1.1.3.1.apakšaktivitātes "Zinātnes infrastruktūras attīstība" pirmo projektu iesniegumu atlases kārtu"" projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts "Grozījumi Ministru kabineta 2010.gada 19.oktobra noteikumos Nr.987 "Noteikumi par darbības programmas "Uzņēmējdarbība un inovācijas" papildinājuma 2.1.1.3.1.apakšaktivitātes "Zinātnes infrastruktūras attīstība" pirmo projektu iesniegumu atlases kārtu"" (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas | 2010.gada 19.oktobrī Ministru kabinets apstiprināja noteikumus Nr.987 "Noteikumi par darbības programmas "Uzņēmējdarbība un inovācijas" papildinājuma 2.1.1.3.1.apakšaktivitātes "Zinātnes infrastruktūras attīstība" pirmo projektu iesniegumu atlases kārtu" (turpmāk – MK N 987).  2010./2011.gadā ir uzsākta deviņu projektu īstenošana ar mērķi atbalstīt deviņus valsts nozīmes pētniecības centrus. Katru projektu veido vairāku sadarbības partneru (turpmāk –labuma guvēju) projekta daļas (turpmāk – labuma guvēju apakšprojekti). Kombinēta atbalsta veida projekts var ietvert šāda veida apakšprojektus:  – ar komercdarbības atbalstu nesaistīts apakšprojekts, kura ietvaros veiktajām darbībām ir tikai nesaimniecisks raksturs;  – kombinēta atbalsta veida apakšprojekts, kura ietvaros veiktajām darbībām ir gan saimniecisks, gan nesaimniecisks raksturs, proti, kombinēta atbalsta veida raksturs.  Saskaņā ar MK N 987 kombinēta atbalsta veida projektā:  1.  labuma guvēja apakšprojekta daļai, kurai ir saimniecisks raksturs, var piemērot vienu no šādām komercdarbības atbalsta kategorijām:  1.1. reģionālais atbalsts ieguldījumiem, ko sniedz saskaņā ar Komisijas 2008.gada 6.augusta Regulu (EK) Nr.[800/2008](http://pro.nais.lv/naiser/esdoc.cfm?esid=32008R0800), kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr. L 214/3) (turpmāk – Regula Nr.[800/2008](http://pro.nais.lv/naiser/esdoc.cfm?esid=32006R1998)); vai  1.2. de minimis atbalsts, kuru sniedz saskaņā ar Komisijas 2006.gada 15.decembra Regulu (EK) Nr.[1998/2006](http://pro.nais.lv/naiser/esdoc.cfm?esid=32006R1998) par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, Nr. L 379/5) (turpmāk – Regula Nr.[1998/2006](http://pro.nais.lv/naiser/esdoc.cfm?esid=32006R1998));  2. katram projektam un katra labuma guvēja apakšprojektam tika aprēķināta indikatīvā Eiropas Reģionālās attīstības fonda (turpmāk – ERAF) vidējā svērtā atbalsta intensitāte, ņemot vērā līdz 01.07.2012. spēkā esošo pievienotās vērtības nodokļa standartlikmi (turpmāk – PVN likme) 22% apmērā. ERAF atbalsta intensitātes aprēķinā PVN likme tieši ietekmē ne tikai kopējo attiecināmo un neattiecināmo izmaksu apmēru, bet arī projekta saimniecisko un nesaimniecisko daļu procentuālo apmēru.  Projektu īstenošanas laikā saskaņā ar 24.05.2012. likumu "Grozījumi likumā "Par pievienotās vērtības nodokli"" veiktas PVN standartlikmes izmaiņas no 22% uz 21%, kas savukārt izraisa attiecināmo izmaksu palielināšanos un faktiskās ERAF vidējās svērtās atbalsta intensitātes apmēra izmaiņas.  Lai ievērotu *Pievienotās vērtības nodokļa likuma* nosacījumus, vienlaikus nodrošinot katram labuma guvējam pieejamā ERAF finansējuma apmēra atbilstību Regulas Nr.[800/2008](http://pro.nais.lv/naiser/esdoc.cfm?esid=32006R1998) vai Regulas Nr.[1998/2006](http://pro.nais.lv/naiser/esdoc.cfm?esid=32006R1998) nosacījumiem, ir jāveic faktiskās projekta un katra apakšprojekta ERAF vidējās svērtās atbalsta intensitātes pārrēķins, piemērojot spēkā esošo PVN standartlikmi 21% apmērā, kā arī ņemot vērā faktiskās attiecināmās un neattiecināmās izmaksas, un faktisko projekta saimniecisko un nesaimniecisko daļu procentuālo apmēru, kas izriet no piemērotās PVN likmes.  Atbilstoši Ministru kabineta 2013.gada 2.aprīļa protokollēmumam (prot. Nr.17 46.§) „Atbildes projekts Saeimas Izglītības, kultūras un zinātnes komisijai (par papildu finansējumu zinātnei 2013.gadā)” (turpmāk – MK protokollēmums), MK ir atbalstījis valsts budžeta finansējuma piešķiršanu 2,1 milj. latu apmērā ar komercdarbības atbalstu nesaistītu projektu īstenošanai nepieciešamā nacionālā līdzfinansējuma daļējai nodrošināšanai. Lai nodrošinātu MK protokollēmuma (prot. Nr.17 46.§) nosacījumu izpildi, nepieciešams veikt grozījumus MK N 987, paredzot labvēlīgākus nosacījumus ar komercdarbības atbalstu nesaistīta projekta / projekta daļas īstenošanai nepieciešamā nacionālā līdzfinansējuma nodrošināšanā:  1. Ar komercdarbības atbalstu nesaistīta projekta īstenošanai nepieciešamo nacionālo līdzfinansējumu 10,5% apmērā no kopējām attiecināmajām izmaksām valsts zinātniskā institūcija var nodrošināt ne tikai no valsts budžeta finansējuma saskaņā ar normatīvajiem aktiem, kas nosaka kārtību, kādā paredzami valsts budžeta līdzekļi zinātniskās institūcijas pamatdarbību īstenošanai (turpmāk – valsts budžeta finansējums zinātniskās institūcijas pamatdarbību īstenošanai), zinātniskās institūcijas rīcībā esošajiem līdzekļiem vai ieguldījumiem natūrā, bet arī no Eiropas Savienības struktūrfondu īstenošanai paredzētā valsts budžeta finansējuma.  2. Sākotnēji plānotos nacionālā līdzfinansējuma veidus (valsts budžeta finansējums zinātniskās institūcijas pamatdarbību īstenošanai un ieguldījumi natūrā) var aizstāt ar Eiropas Savienības struktūrfondu īstenošanai paredzēto valsts budžeta finansējumu. Ieguldījumu natūrā aizstāšana ar valsts budžeta finansējumu nodrošina vienlīdzības principu ievērošanu pieejamā valsts budžeta līdzfinansējuma sadalē un dod iespēju labuma guvēja rīcība esošos finanšu resursus novirzīt iegādātas infrastruktūras uzturēšanai un efektīvākai izmantošanai, kā arī papildus izmaksu segšanai.  Ieguldījumu natūrā aizvietošanas iespējamību ar valsts budžeta finansējumu pamato šādi argumenti:  1. Saskaņā ar MK N 987 27.1.2.4.apakšpunktu un 28.punktu 2.1.1.3.1.apakšaktivitates ietvaros ieguldījumi natūrā, kas tiek izmantoti daļēja nacionālā līdzfinansējuma nodrošināšanai, ir zeme vai nekustamais īpašums (turpmāk – nekustamais īpašums), kas ir:  1.1 finansējuma saņēmēja vai sadarbības partnera īpašumā, vai valsts īpašumā un nodots finansējuma saņēmēja vai sadarbības partnera valdījumā vai lietošanā;  1.2. nekustamā īpašuma vērtība naudas izteiksmē ir novērtēta atbilstoši tā atlikušajai vērtībai ieguldījuma veikšanas dienā;  1.3. nekustamā īpašuma vai tā daļas, kas tiek ieguldīta projekta īstenošanā, vērtību ir apliecinājis neatkarīgs kvalificēts novērtētājs. Novērtējums pamatots ar vislabākā izmantošanas veida koncepciju saskaņā ar tirgus vērtības definīciju. Par salīdzināšanas vienību aprēķinos izmanta viena kvadrātmetra cena;  2. Samazinot natūrā ieguldītā nekustamā īpašuma platību, var proporcionāli samazināt esošo ekonomisko vērtējumu, neveicot jaunu izvērtēšanu.  3. Veicot daļēju ieguldījumu natūrā aizstāšanu ar valsts budžeta finansējumu, labuma guvējiem – zinātniskajām institūcijām neveidosies papildus izmaksas.  4. Natūrā ieguldītā nekustamā īpašuma platības samazinājums nevar negatīvi ietekmēt projekta ilgtspēju, jo nekustamie īpašumi, kas ir ieguldīti natūrā:  4.1. saskaņā ar Izglītības un zinātnes ministriju un attiecīgo nozares ministriju (ja attiecināms) saskaņoto valsts nozīmes pētniecības centru veidojošo zinātnisko institūciju sadarbības stratēģiju izmantojami tikai zinātniskai darbībai;  4.2. saskaņā ar labuma guvēju un Izglītības un zinātnes ministriju noslēgtiem līgumiem un apstiprinātām ilgtermiņa attīstības stratēģijām, ir nodoti labuma guvēju valdījumā vai lietošanā un izmantojami tikai zinātniskajā darbībā; vai  4.3. saskaņā ar MK rīkojumiem par valsts nekustamā īpašuma nodošanu labuma guvēja īpašumā minētie valsts nekustamie īpašumi ir izmantojami tikai fundamentālo un lietišķo pētījumu (rūpnieciskie pētījumi un eksperimentālās izstrādes) veikšanai un augstākās izglītības atbalstam.  Tādējādi ieguldījumu natūrā aizvietošana ar valsts budžeta finansējumu Eiropas Savienības struktūrfondu īstenošanai neizraisīs negatīvas sekas projektu īstenošanai, projektu mērķu sasniegšanai un ilgtspējas nodrošināšanai.  Valsts budžeta līdzekļu ES fondu projektu īstenošanai piesaistes rezultātā netiek palielināts kopējais nacionālā publiskā līdzfinansējuma apmērs.  Papildus normatīvo aktu harmonizācijai nepieciešami citi precizējumi, jo spēkā esošajos noteikumos Nr.987:  1. Nav iekļautas normas, kas noteiktu:  1.1. kārtību faktiskās ERAF vidējās svērtās atbalsta intensitātes aprēķināšanai (turpmāk – ERAF pārrēķins) kombinēta atbalsta veida projekta ietvaros;  1.2. metodiku izmaksu (tai skaitā publicitātes, netiešo un neparedzēto izmaksu) nesaimnieciskās un saimnieciskās daļas (procentos) aprēķināšanai kombinēta atbalsta veida projekta ietvaros;  1.3. ar saimniecisku darbību nesaistīta apakšprojekta īstenošanas nosacījumus, ja to īsteno kombinēta atbalsta veida projekta ietvaros;  1.4. nosacījumus maksājumu pieprasījumu pamatojošās dokumentācijas un projekta grozījumu pieprasījumu sagatavošanai, ja projekta īstenošanas laikā veikto izmaiņu rezultātā samazinās projekta vidējā svērtā ERAF atbalsta intensitāte, tiek pārsniegts noteikumu Nr. 987 31.3.2.apakšpunktā minētais atbalsta apmērs;  1.5. noteikumus ERAF finansējuma samazināšanai, ko pamato ERAF pārrēķins.  2. Nav nodrošināta vienotas terminoloģijas lietošana attiecībā uz ERAF finansējuma apmēru (procentos) no projekta kopējām attiecināmajām izmaksām. Termins „publiskā finansējuma intensitāte” pēc būtības raksturo ERAF un valsts budžeta finansējuma apmēra īpatsvaru, savukārt noteikumu Nr.987 kontekstā tas ietver tikai ERAF finansējuma daļu. Neviennozīmīgie ERAF atbalsta intensitātes (procentos) formulējumi var izraisīt neatbilstības projekta un labuma guvēja projekta daļas ERAF vidējās svērtās atbalsta intensitātes aprēķinos, līdz ar to projekta neatbilstību Regulas Nr.[1998/2006](http://pro.nais.lv/naiser/esdoc.cfm?esid=32006R1998) vai Regula Nr.[800/2008](http://pro.nais.lv/naiser/esdoc.cfm?esid=32006R1998) nosacījumiem.  3. Nav nodrošināta vienota pieeja nosacījumam, ka katram labuma guvējam (ne tikai finansējuma saņēmējam, bet arī sadarbības partnerim) ir pienākums:  3.1. nodrošināt ar kombinēta atbalsta veida apakšprojekta īstenošanu saistīto saimniecisko un nesaimniecisko finanšu plūsmu skaidru nodalīšanu no citām labuma guvēja darbības finanšu plūsmām projekta īstenošanas laikā un trīs gadus pēc projekta īstenošanas pabeigšanas, ja labuma guvējs atbilst mikro, mazā vai vidējā komersanta definīcijai, un piecus gadus pēc projekta īstenošanas pabeigšanas, ja labuma guvējs atbilst lielā komersanta definīcijai. Minētā norma iekļauta, lai nodrošinātu MK N .987 2.1.3., 2.2.3.apakšpunkta un 73.punktā iekļauto normu savstarpēju atbilstību, vienlaikus nodrošinot atbilstību **Kopienas nostādņu par valsts atbalstu pētniecībai, attīstībai un inovācijai (publicētas Eiropas Savienības Oficiālajā** Vēstnesī 2006.gada 30.decembrī, Nr. C 323/1) nosacījumiem (3.1.1.sadaļa);  3.2. apdrošināt labuma guvēja bilancē uzņemtos materiālos ieguldījumus pret zaudējumiem vai bojājumiem ugunsgrēka, vētras postījumu, plūdu vai trešo personu prettiesiskas rīcības gadījumā un izmantot apdrošināšanas atlīdzību bojātās vērtības atjaunošanai. Minētā norma iekļauta, lai nodrošinātu MK N 987 32.punkta un 77.punkta nosacījumu savstarpēju atbilstību. Saskaņā ar MK N 987 32.punktu ilgtermiņa ieguldījumus iekļauj labuma guvējam (nevis finansējuma saņēmējam) aktīvos, tos nenodod lietošanā trešajām personām (kombinēta atbalsta veida gadījumā), tie paliek labuma guvēja īpašumā vismaz trīs gadus pēc visa attiecīgā ilgtermiņa ieguldījuma veikšanas, ja labuma guvējs atbilst mikro, mazā vai vidējā komersanta definīcijai, un vismaz piecus gadus pēc visa attiecīgā ieguldījuma veikšanas, ja labuma guvējs atbilst lielā komersanta definīcijai.  4. Nav paredzēti valsts budžeta līdzekļi Eiropas Savienības struktūrfondu projektu īstenošanai. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar |
| 4. | Tiesiskā regulējuma mērķis un būtība | Izglītības un zinātnes ministrijas (turpmāk – IZM) izstrādātais noteikumu projekts paredz veikt grozījumus noteikumos Nr.987, lai atbilstoši MK protoklollēmumam paredzētu valsts budžeta finansējumu 2,1 milj. latu apmērā ar komercdarbības atbalstu nesaistītu projektu īstenošanai nepieciešamā nacionālā līdzfinansējuma daļējai nodrošināšanai un nodrošinātu viennozīmīgu un detalizētu MK N 987 normu izklāstu, tādējādi atvieglojot normatīvā akta uztveramību un skaidrību. Noteikumu projekts nosaka:  1. Detalizētus izmaksu attiecināmības nosacījumus, ja kombinēta atbalsta veida projekta ietvaros:  1.1. īsteno ar saimniecisku darbību nesaistītu apakšprojektu;  1.2. valsts atbalstu saimnieciskai pamatdarbībai sniedz saskaņā ar:  a) Regulu (EK) Nr.800/2008 (reģionālais atbalsts ieguldījumiem). Minētā atbalsta veida gadījumā attiecināmas ir materiālo aktīvu iegādes izmaksas, savukārt MK N 36.1.3., 36.1.5., 36.1.6. un 36.2.apakšpunktā minēto izdevumu pozīciju saimnieciskās daļas izmaksas nav attiecināmas;  b) Regulu (EK) Nr.[1998/2006](http://pro.nais.lv/naiser/esdoc.cfm?esid=32006R1998) (*de minimis* atbalsts). Minētā atbalsta veida gadījumā attiecināmas ir materiālo aktīvu iegādes izmaksas un arī MK N 36.1.3., 36.1.5., 36.1.6. un 36.2.apakšpunktā minēto izdevumu pozīciju saimnieciskā daļas izmaksas.  2. Kārtību, kādā finansējuma saņēmējs veic MK N 987 noteiktā uzdevuma izpildi – kombinēta atbalsta veida projekta un tā ietvaros īstenojamo apakšprojektu (projekta daļas) vidējās svērtās ERAF atbalsta intensitātes aprēķināšanu, kas ietver šādus aspektus:  2.1. nosacījumi pieļaujamās ERAF atbalsta intensitātes noteikšanai šādu kombinēta atbalsta veida projekta daļu ietvaros:  2.1.1.  ar saimniecisku darbību nesaistītam apakšprojektam, kura ietvaros plānotos ieguldījumus izmantos labuma guvēja (projekta iesniedzēja vai sadarbības partnera) nesaimnieciskajā pamatdarbībā;  2.1.2. kombinēta atbalsta veida apakšprojekta nesaimnieciskajai daļai, kuras ietvaros plānotos ieguldījumus izmantos labuma guvēja (projekta iesniedzēja vai sadarbības partnera) nesaimnieciskajā pamatdarbībā;  2.1.3. kombinēta atbalsta veida apakšprojekta saimnieciskajai daļai, kuras ietvaros kuras ietvaros plānotos ieguldījumus plānots izmantot projekta iesniedzēja vai sadarbības partnera saimnieciskajā pamatdarbībā piemēro vienu no šādām komercdarbības atbalsta kategorijām, ja valsts atbalstu saimnieciskai pamatdarbībai sniedz saskaņā ar šādiem normatīviem aktiem (turpmāk – Komisijas regulas valsts atbalsta jomā):  2.1.3.1. Regulu Nr.[1998/2006](http://pro.nais.lv/naiser/esdoc.cfm?esid=32006R1998) (*de minimis* atbalsts);  2.1.3.2. Regulu Nr.[800/2008](http://pro.nais.lv/naiser/esdoc.cfm?esid=32008R0800) (reģionālo atbalstu ieguldījumiem);  2.2. metodika MK N 987 36.1.3., 36.1.5., 36.1.6. un 36.2.apakšpunktā minēto izdevumu pozīciju izmaksu nesaimnieciskās un saimnieciskās daļas (procentos) aprēķināšanai;  3. Metodiku visu budžeta pozīciju izmaksu saimnieciskās un nesaimnieciskās daļas (procentos) aprēķināšanai.  4. Nosacījumus maksājumu pieprasījumu pamatojošās dokumentācijas un projekta grozījumu pieprasījumu sagatavošanai, ja projekta īstenošanas laikā veikto izmaiņu rezultātā samazinās projekta vidējā svērtā ERAF atbalsta intensitāte, tiek pārsniegts MK N 987 31.3.2.apakšpunktā minētais atbalsta apmērs vai vienošanās par projekta īstenošanu noteiktais projekta ERAF finansējuma apmērs.  5. Katra labuma guvēja pienākumus (tai skaitā finansējuma saņēmējs un citi sadarbības partneri):  5.1. nodalīt ar kombinēta atbalsta veida projekta īstenošanu saistītās saimnieciskās un nesaimnieciskās finanšu plūsmas no citām labuma guvēja darbības finanšu plūsmām projekta īstenošanas laikā un trīs gadus pēc projekta īstenošanas pabeigšanas, ja labuma guvējs atbilst mikro, mazā vai vidējā komersanta definīcijai, un piecus gadus pēc projekta īstenošanas pabeigšanas, ja labuma guvējs atbilst lielā komersanta definīcijai;  5.2. apdrošināt labuma guvēja bilancē uzņemtos ilgtermiņa ieguldījumus pret zaudējumiem vai bojājumiem ugunsgrēka, vētras postījumu, plūdu vai trešo personu prettiesiskas rīcības gadījumā un izmantot apdrošināšanas atlīdzību bojātās vērtības atjaunošanai;  6. Vienotu terminoloģijas lietošanu visā MK N 987 tekstā (tai skaitā 2.pielikuma tekstā) attiecībā uz Eiropas Reģionālās attīstības fonda finansējuma apmēru (procentos) no projekta kopējām attiecināmajām izmaksām.  7. Detalizētus noteikumus ERAF finansējuma samazinājuma piemērošanai, ko pamato ERAF pārrēķins.  8. Labvēlīgākus nosacījumus ar komercdarbības atbalstu nesaistīta projekta /projekta daļas īstenošanai nepieciešamā nacionālā līdzfinansējuma daļējai nodrošināšanai, paredzot valsts budžeta līdzekļus Eiropas Savienības struktūrfondu projektu īstenošanai, kuru apmērs nepārsniedz 2,1 milj. latu. Ar minēto valsts budžeta finansējumu Eiropas Savienības struktūrfondu projektu īstenošanai var aizvietot sākotnēji plānoto un DPP norādīto nacionālo publisko finansējumu: valsts budžeta finansējums zinātniskās institūcijas pamatdarbību īstenošanai un ieguldījumus natūrā, tādējādi nodrošinot vienotu pieeju minētā valsts budžeta finansējuma sadalē. Valsts budžeta finansējuma Eiropas Savienības struktūrfondu projektu īstenošanai sadali pa zinātniskajām institūcijām veic atbilstoši noteikumu projektā noteiktajai metodikai. |
| 5. | Projekta izstrādē iesaistītās institūcijas | IZM un Valsts izglītības attīstības aģentūra (turpmāk – sadarbības iestāde). |
| 6. | Iemesli, kādēļ netika nodrošināta sabiedrības līdzdalība | Noteikumu projektā nav ietvertas normas, kas tieši skartu sabiedrības intereses. |
| 7. | Cita informācija | Grozījumi darbības programmas "Uzņēmējdarbība uninovācijas" papildinājumā saistībā ar valsts budžeta piešķiršanu 2.1.1.3.1.aktivitātes pirmās kārtas ietvaros nav nepieciešami, jo, veicot grozījumus MK N 987, netiek palielināts kopējais nacionālā publiskā līdzfinansējuma apmērs, bet sākotnēji plānotais DPP norādītais nacionālais publiskais līdzfinansējums, ko plānoja nodrošināt no valsts budžeta līdzekļiem zinātniskās institūcijas pamatdarbības īstenošanai un ieguldījumiem natūrā, daļēji tiek aizvietots ar citu publisko finansējumu – valsts budžeta finansējumu, kas tieši paredzēts konkrētās aktivitātes daļēja nacionālā līdzfinansējuma nodrošināšanai. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Zinātniskās institūcijas (zinātniskie institūti, augstskolas, augstskolu zinātniskie institūti), kas ir reģistrētas zinātnisko institūciju reģistrā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar |
| 3. | Tiesiskā regulējuma finansiālā ietekme | Papildu finansējums nav nepieciešams, jo sadarbības iestāde jau ir noslēgusi vienošanās vai līgumus par projektu īstenošanu. |
| 4. | Tiesiskā regulējuma nefinansiālā ietekme | Noteikumu projekts šo jomu neskar |
| 5. | Administratīvās procedūras raksturojums | IZM izstrādātie noteikumu grozījumi nodrošina viennozīmīgu un detalizētu MK N 987 normu izklāstu. Ar grozījumiem noteiktie nosacījumi piemērojami uz katru labuma guvēju – finansējuma saņēmēju un sadarbības partneriem, ar kuriem sadarbības iestāde ir noslēgusi vienošanās vai līgumus par projekta īstenošanu. Noteikumu projektā ietvertais tiesiskais regulējums neietekmē finansējuma saņēmēju un sadarbības partneru līdzšinējo tiesību un pienākumu apjomu, tādējādi tiek ievērota minēto personu tiesiska paļāvība. Saistībā ar noteikumu projektā izteiktajiem MKN Nr.987 grozījumiem nebūs nepieciešams grozīt esošos līgumus un vienošanās par projektu īstenošanu.  Saskaņā ar MK N 987 projekta īstenošanas laikā veic projekta ERAF vidējās svērtās atbalsta intensitātes pārrēķinu. Savukārt noteikumu projekts paredz, ja pārrēķina rezultātā konstatē, ka projektu īstenošanas laikā pēc attiecīgā ilgtermiņa ieguldījuma iekļaušanas konkrētā labuma guvēja aktīvos tiek pārsniegts MK N 987 14.2.2. un 31.3.2.apakšpunktā minētais atbalsta apmērs, tad (lai nodrošinātu projekta iesnieguma atbilstību Komisijas regulu valsts atbalsta jomā nosacījumu izpildi):  – finansējuma saņēmējs iesniedz projekta grozījumu pieprasījumu, kas paredz projekta un katra labuma guvēja projekta daļas ERAF finansējuma apmēra korekciju;   * sadarbības iestāde piemēro proporcionālu projekta ERAF finansējuma samazinājumu (korekciju). |
| 6. | Administratīvo izmaksu monetārs novērtējums | Noteikumu projekts šo jomu neskar. |
| 7. | Cita informācija | Nav |

**Anotācijas III, IV un VI sadaļa – noteikumu projekts šīs jomas neskar.**

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas šādu Eiropas Savienības tiesību aktu prasības:  a) Regula Nr.800/2008);  b)  Regula Nr.[1998/2006](http://pro.nais.lv/naiser/esdoc.cfm?esid=32006R1998)). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Ar noteikumu projektu tiks ieviesti arī **Kopienas nostādņu par valsts atbalstu pētniecībai, attīstībai un inovācijai (publicētas Eiropas Savienības Oficiālajā Vēstnesī 2006.gada 30.decembrī, Nr. C 323/1) (3.1.1.sadaļa) un** Kopienas pamatnostādņu „Par valsts atbalstu grūtības nonākušu uzņēmumu glābšanai un pārstrukturizēšanai” (OV C 244, 1.10.2004**) nosacījumi.** |

|  |  |  |  |  |
| --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | 1. Regula Nr.800/2008; 2. Regula Nr.[1998/2006](http://pro.nais.lv/naiser/esdoc.cfm?esid=32006R1998). | | | |
| A | | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.[1998/2006](http://pro.nais.lv/naiser/esdoc.cfm?esid=32006R1998) 1.panta 1.punkts | | Noteikumu projekta 11.punkts (noteikumu Nr.987 37.5.apakšpunkts) | ieviesta pilnībā | neparedz stingrākas prasības |
| Regulas Nr.[1998/2006](http://pro.nais.lv/naiser/esdoc.cfm?esid=32006R1998) 2. panta 2.punkts | | Noteikumu projekta 10., 18., 19., 20.punkts  (noteikumu Nr.987 31.3.2., 80.12., 81.2. apakšpunkts un 82.punkts) | ieviesta pilnībā | neparedz stingrākas prasības |
| Regulas Nr.[1998/2006](http://pro.nais.lv/naiser/esdoc.cfm?esid=32006R1998) 2. panta 5.punkts | | Noteikumu projekta 10., 18., 19., 20.punkts (noteikumu Nr.987 31.3.2., 80.12., 81.2. apakšpunkts un 82.punkts) | ieviesta pilnībā | neparedz stingrākas prasības |
| Regulas Nr.[1998/2006](http://pro.nais.lv/naiser/esdoc.cfm?esid=32006R1998) 3. panta 3.punkts | | Noteikumu projekta 15., 17.punkts  (jauns noteikumu Nr.987 79.12., 80.12. apakšpunkts) | ieviesta pilnībā | neparedz stingrākas prasības |
| Regulas Nr.800/2008 13.panta 7.punkta trešā rindkopa | | Noteikumu projekta 10.punkts  (noteikumu Nr.987 31.4.3.apakšpunkts) | ieviesta pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | Noteikumu projekts šo jomu neskar | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Paziņojumu Eiropas Komisijai (turpmāk – EK) nav nepieciešams sniegt, jo noteikumu projekts saskaņā ar Komisijas Regulas Nr.800/2008 3.pantu ir atbrīvots no iepriekšējas paziņošanas EK. Saskaņā ar Komisijas Regulas Nr.800/2008 9.pantu 20 darba dienu laikā pēc Ministru kabineta noteikumu Nr.987 spēkā stāšanās EK ir nosūtīta kopsavilkuma informācija par atbalsta programmu. | | |
| Cita informācija | | Nav | | |

Anotācijas V sadaļas 2.tabula – Noteikumu projekts šo jomu neskar.

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Informācija par Eiropas Savienības struktūrfondu aktivitāšu īstenošanu 2007.-2013.gadam pieejama Izglītības un zinātnes ministrijas tīmekļa vietnē <http://esfondi.izm.gov.lv>. |
| 2. | Sabiedrības līdzdalība projekta izstrādē | Noteikumu projekts šo jomu neskar |
| 3. | Sabiedrības līdzdalības rezultāti | Noteikumu projekts šo jomu neskar |
| 4. | Saeimas un ekspertu līdzdalība | Noteikumu projekts šo jomu neskar |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās IZM, sadarbības iestāde un labuma guvēji. |
| 2. | Projekta izpildes ietekme uz pārvaldes funkcijām | Projekta izpilde tiks nodrošināta IZM un sadarbības iestādes funkciju ietvaros. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Netiks radītas jaunas institūcijas, funkcijas tiks izpildītas IZM un sadarbības iestādes funkciju ietvaros. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Noteikumu projekts šo jomu neskar |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Noteikumu projekts šo jomu neskar |

|  |  |  |
| --- | --- | --- |
| 6. | Cita informācija | Nav |

Izglītības un zinātnes ministrs                                           V.Dombrovskis

Vīza: Valsts sekretāre            S.Liepiņa

27.05.2013 8:41

I.Švirksta,

67047882, inta.svirksta@izm.gov.lv